CELEX: 32011D0043
Language: hu
Date: 2011-01-21 00:00:00
Title: 2011/43/EU: A Bizottság határozata ( 2011. január 21. ) a mezőgazdasági növényfajok közös fajtajegyzékében, illetve a tagállamok nemzeti fajtajegyzékeiben nem szereplő Avena strigosa Schreb. fajták ideiglenes forgalmazásáról szóló 2010/468/EU határozat módosításáról (az értesítés a C(2011) 156. számú dokumentummal történt)  EGT-vonatkozású szöveg

22.1.2011   
            
            
               HU
            
            
               Az Európai Unió Hivatalos Lapja
            
            
               L 19/19
            
         A BIZOTTSÁG HATÁROZATA
   (2011. január 21.)
   a mezőgazdasági növényfajok közös fajtajegyzékében, illetve a tagállamok nemzeti fajtajegyzékeiben nem szereplő Avena strigosa Schreb. fajták ideiglenes forgalmazásáról szóló 2010/468/EU határozat módosításáról
   (az értesítés a C(2011) 156. számú dokumentummal történt)
   (EGT-vonatkozású szöveg)
   (2011/43/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (1) és különösen annak 17. cikke (1) bekezdésére,
   mivel:
   
               (1)
            
            
               A mezőgazdasági növényfajok közös fajtajegyzékében, illetve a tagállamok nemzeti fajtajegyzékeiben nem szereplő Avena strigosa Schreb. (a továbbiakban: A. strigosa) fajták vetőmagjainak az Unióban történő forgalomba hozatalát a 2010/468/EU bizottsági határozat (2)2010. december 31-ig engedélyezi.
            
         
               (2)
            
            
               Az A. strigosa esetében felmerült átmeneti ellátási nehézségek, amelyek a 2010/468/EU határozat elfogadásának alapjául szolgáltak, továbbra is fennállnak, erre tekintettel a hivatkozott határozatban rögzített engedély időbeli hatályának meghosszabbítása szükségessé vált.
            
         
               (3)
            
            
               A tagállamok által a Bizottság rendelkezésére bocsátott adatok alapján megállapítható, hogy 2011-ben az ellátási nehézségek megelőzéséhez további 5 130 tonnára van szükség; a megjelölt időszakban Belgiumnak 300 tonnára, Franciaországnak 3 700 tonnára, Németországnak 300 tonnára, Olaszországnak 280 tonnára, Spanyolországnak 300 tonnára és Portugáliának 250 tonnára van szüksége.
            
         
               (4)
            
            
               A 2010/468/EU határozatot tehát ennek megfelelően módosítani kell.
            
         
               (5)
            
            
               Az ebben a határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2010/468/EU határozat az alábbiak szerint módosul:
   
               1.
            
            
               Az 1. cikk a következőképpen módosul:
               
                           a)
                        
                        
                           Az (1) bekezdésben a „2010. december 31-ig” szövegrész helyébe a „2011. december 31-ig” szöveg lép.
                        
                     
                           b)
                        
                        
                           A (2) bekezdés helyébe a következő szöveg lép:
                           „(2)   Az e határozat alapján az Unió területén belüli forgalmazásra engedélyezett vetőmag összmennyisége 2010-ben nem haladhatja meg a 4 970 tonnát. Az e határozat alapján az Unió területén belüli forgalmazásra engedélyezett vetőmag összmennyisége 2011-ben nem haladhatja meg az 5 130 tonnát.”
                        
                     
         
               2.
            
            
               A 3. cikk második bekezdésében a „2010. december 31-ig” szövegrész helyébe a „2011. december 31-ig” szöveg lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. január 21-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL 125., 1966.7.11., 2309/66. o.
   
      (2)  HL L 226., 2010.8.28., 46. o.